**บันทึกข้อตกลงความร่วมมือทางวิชาการ**

ตราสัญลักษณ์

ของมหาวิทยาลัย

**ระหว่าง**

**มหาวิทยาลัย.........................**

**ร่วมกับ**

**สถาบันเทคโนโลยีพระจอมเกล้าเจ้าคุณทหารลาดกระบัง**

**……………………………………………………………………**

 บันทึกข้อตกลงฉบับนี้ทำขึ้น ณ สถาบันเทคโนโลยีพระจอมเกล้าเจ้าคุณทหารลาดกระบัง เมื่อวันที่ .................. เดือน .................... 2565 ระหว่าง ........................................ ตั้งอยู่เลขที่ ..........................................................โดย (ชื่อ)................................................................. ตำแหน่ง อธิการบดี มหาวิทยาลัย.............................................ผู้มีอำนาจลงนามผูกพันนิติบุคคล ซึ่งต่อไปในบันทึกข้อตกลงนี้เรียกว่า “……………………….” ฝ่ายหนึ่ง กับ

สถาบันเทคโนโลยีพระจอมเกล้าเจ้าคุณทหารลาดกระบัง ตั้งอยู่เลขที่ ๑ ซอยฉลองกรุง ๑ แขวงลาดกระบัง เขตลาดกระบัง กรุงเทพมหานคร ๑๐๕๒๐ โดย รองศาสตราจารย์ ดร.อนุวัฒน จางวนิชเลิศตำแหน่ง รักษาการแทนอธิการบดีสถาบันเทคโนโลยีพระจอมเกล้าเจ้าคุณทหารลาดกระบัง ผู้มีอำนาจลงนาม ผูกพันนิติบุคคล ซึ่งต่อไปในบันทึกข้อตกลงนี้เรียกว่า “สจล.” อีกฝ่ายหนึ่ง

1. **วัตถุประสงค์**

(ระบุวัตถุประสงค์ของบันทึกข้อตกลงความร่วมมือให้ชัดเจน ตัวอย่างเช่น)

**๑.๑** ส่งเสริมการพัฒนาบุคลากรสายวิชาการ สายสนับสนุนวิชาการ และนักศึกษา โดยให้มีการ แลกเปลี่ยนองค์ความรู้ซึ่งกันและกัน และใช้ทรัพยากรทางวิชาการร่วมกัน

**๑.๒** ส่งเสริมการทำวิจัยร่วมกันเพื่อการพัฒนานวัตกรรมและองค์ความรู้ใหม่

**๑.๓** ส่งเสริมความร่วมมือในการให้บริการทางวิชาการแก่สังคม ชุมชน ทั้งภาครัฐ และเอกชน

**๑.๔** ส่งเสริมความร่วมมือในการจัดประชุมและสัมมนาทางวิชาการ ตลอดจนกิจกรรมทางวิชาการ อื่นๆ ทั้งระดับชาติและนานาชาติ

**๒. กิจกรรมความร่วมมือ**

**๒.๑** ............... และสจล. จะส่งเสริมให้มีการแลกเปลี่ยนองค์ความรู้ ผ่านกิจกรรม
 .........................

**๒.๒** .............. และสจล. จะมีการแต่งตั้งผู้ประสานงานของทั้งสองฝ่ายเพื่อดำเนินการ
 กำหนดวิธีการปฏิบัติ เพื่อให้บรรลุตามวัตถุประสงค์ของข้อตกลงฉบับนี้

**๒.๓** ในกรณีที่จะต้องมีการตีความและวินิจฉัยปัญหาที่เกี่ยวกับการดำเนินการภายใต้ข้อตกลงฉบับนี้ ให้ยุติลงโดยถือมติของที่ประชุมร่วมกันทั้งสองฝ่ายเป็นที่สุด

**๓. ค่าใช้จ่าย**

 ค่าใช้จ่ายในการดำเนินกิจกรรมความร่วมมือต่างๆ ภายใต้บันทึกข้อตกลงฉบับนี้จะอยู่บนพื้นฐาน ของการปรึกษาหารือ และเป็นที่ยอมรับร่วมกันของทั้งสองฝ่าย โดยจะร่วมกันพิจารณาเป็นรายกรณีไป และจะมีการจัดทำหลักฐานเป็นลายลักษณ์อักษรในทุกครั้ง

**4. กรรมสิทธิ์และสิทธิในทรัพย์สินทางปัญญา**

1. สิทธิในทรัพย์สินทางปัญญาหรือสิทธิอื่นใดของผลงาน สิ่งประดิษฐ์ คู่มือ เอกสาร โปรแกรมคอมพิวเตอร์ ข้อมูล หรือสิ่งอื่นใดที่ฝ่ายใดฝ่ายหนึ่งนำมาใช้ในการดำเนินการภายใต้บันทึกข้อตกลงฉบับนี้รวมถึงโครงการย่อย ให้เป็นกรรมสิทธิ์ของฝ่ายนั้น เว้นแต่ทั้งสองฝ่ายจะตกลงกันเป็นอย่างอื่น

๒. สิทธิในทรัพย์สินทางปัญญาหรือสิทธิอื่นใดของผลงาน สิ่งประดิษฐ์ คู่มือ เอกสาร โปรแกรมคอมพิวเตอร์ ข้อมูลหรือสิ่งอื่นใดที่ได้สร้างสรรค์ขึ้นร่วมกันจากการดำเนินโครงการย่อยภายใต้บันทึกข้อตกลงฉบับนี้ ให้เป็นไปตามข้อตกลงของแต่ละโครงการย่อย หากโครงการย่อยใดไม่มีการทำข้อตกลงหรือไม่มีการตกลงกันเรื่องทรัพย์สินทางปัญญาไว้ ให้เป็นสิทธิร่วมกันของทั้งสองฝ่ายฝ่ายละกึ่งหนึ่ง ทั้งนี้สิทธิ์ในทรัพย์สินทางปัญญาดังกล่าวให้รวมถึงการบริหารจัดการและการจัดสรรผลประโยชน์ในทรัพย์สินทางปัญญาดังกล่าวด้วย

หากการดำเนินกิจกรรมตามบันทึกข้อตกลงฉบับนี้ก่อให้เกิดสิทธิ์ในทรัพย์สินทางปัญญาให้ทั้งสองฝ่ายเป็นเจ้าของร่วมกันในทรัพย์สินทางปัญญานั้น เว้นแต่ ทั้งสองฝ่ายจะมีการตกลงกันเป็นลายลักษณ์อักษร เป็นอย่างอื่น

**5. การเผยแพร่ข้อมูลข่าวสารและการประชาสัมพันธ์**

ทั้งสองฝ่ายสามารถเผยแพร่ ประชาสัมพันธ์ โฆษณา หรือให้ข้อมูลข่าวสารเกี่ยวกับความร่วมมือ ต่อสาธารณะเพื่อวัตถุประสงค์ในการเผยแพร่ผลงาน โดยไม่ก่อให้เกิดความเสียหายแก่อีกฝ่ายหนึ่ง และจะต้องไม่เป็นการเปิดเผยข้อมูลที่เป็นความลับ และ/หรือความลับทางการค้าที่เกิดจากบันทึกข้อตกลงฉบับนี้รวมทั้งที่ได้รับมาจากผู้ร่วมดำเนินงานโครงการอื่น โดยในการเผยแพร่ประชาสัมพันธ์ตังกล่าวจะต้องแสดงข้อความหรือสัญลักษณ์อื่นใดให้ปรากฏเป็นความร่วมมือของผู้ร่วมดำเนินงานโครงการและแสดงถึงความเป็นเจ้าของทรัพย์สินทางปัญญาในผลงานอย่างชัดเจนด้วย

**6. การรักษาความลับ**

ทั้งสองฝ่ายจะต้องระบุเป็นลายลักษณ์อักษรว่าข้อมูลใดเป็นข้อมูลที่เป็นความลับ (ถ้ามี) โดยทั้งสองฝ่ายตกลงว่าจะรักษาข้อมูลที่เป็นความลับนั้น สำหรับการเปิดเผยข้อมูลดังกล่าวจะต้องได้รับความยินยอมเป็นลายลักษณ์อักษรจากเจ้าของข้อมูลนั้นก่อน และให้มีผลบังคับตลอดระยะเวลาแห่งบันทึกข้อตกลงฉบับนี้ และยังคงมีผลต่อไปแม้บันทึกข้อตกลงฉบับนี้จะสิ้นสุดลง

 ในการทำงานร่วมกันตามขอบเขตวัตถุประสงค์ของบันทึกข้อตกลงนี้ หากมีการนำข้อมูลความลับ ฝ่ายหนึ่งฝ่ายใดมาใช้ อีกฝ่ายหนึ่งต้องเก็บรักษาข้อมูลส่วนที่เป็นความลับไม่เปิดเผยต่อบุคคลอื่น เว้นแต่ กรณีที่

ได้รับความยินยอมเป็นลายลักษณ์อักษรจากฝ่ายเจ้าของข้อมูลตามกฎหมายว่าด้วยข้อมูลข่าวสารของทางราชการ

**7. การแก้ไขเปลี่ยนแปลงบันทึกข้อตกลง**

การแก้ไข หรือเปลี่ยนแปลงบันทึกข้อตกลงนี้จะกระทำได้ตามความเหมาะสม โดยได้รับความเห็นชอบจากทั้งสองฝ่าย และได้ทำเป็นหนังสือตามแบบพิธีเช่นเดียวกับการทำบันทึกข้อตกลงฉบับนี้ โดยให้ลง ลายมือชื่อ พร้อมทั้งประทับตราสำคัญ (ถ้ามี) ไว้ทุกฝ่าย แนบท้ายบันทึก ข้อตกลงฉบับนี้ และให้ถือเป็นส่วนหนึ่งของบันทึกข้อตกลงฉบับนี้

**8. การมีผลบังคับใช้และการยกเลิกบันทึกข้อตกลง**

บันทึกข้อตกลงความร่วมมือฉบับนี้ มีผลใช้บังคับเป็นระยะเวลา ๓ (สาม) ปี นับตั้งแต่วันที่ทั้งสองฝ่ายลงนามเป็นต้นไป กรณีฝ่ายหนึ่งฝ่ายใดมีความประสงค์จะยกเลิกบันทึกข้อตกลงความร่วมมือฉบับนี้ จะต้องบอกกล่าวเป็นหนังสือให้อีกฝ่ายหนึ่งทราบล่วงหน้าไม่น้อยกว่า ๙๐ (เก้าสิบ) วัน ทั้งนี้ การที่บันทึกข้อตกลงฉบับนี้สิ้นสุดลงไม่ว่าด้วยกรณีใด ไม่มีผลเป็นการยกเลิกกิจกรรมภายใต้บันทึกข้อตกลงฉบับนี้ที่ดำเนินงาน ไปแล้ว หรือที่อยู่ระหว่างดำเนินงาน เว้นแต่ทั้งสองฝ่ายจะตกลงเป็นหนังสือกันเป็นอย่างอื่น

 บันทึกข้อตกลงความร่วมมือฉบับนี้ได้ทำขึ้นเป็นสองฉบับ มีข้อความถูกต้องตรงกันทุกประการ ทั้งสองฝ่ายได้อ่านและเข้าใจข้อความในบันทึกข้อตกลงความร่วมมือนี้โดยละเอียดตลอดแล้ว จึงได้ลงลายมือชื่อไว้เป็นสำคัญต่อหน้าพยานและประทับตรา (ถ้ามี) และทั้งสองฝ่ายต่างยึดถือไว้ฝ่ายละฉบับ

  **สถาบันเทคโนโลยีพระจอมเกล้าเจ้าคุณทหารลาดกระบัง**

 ............................................................... .....................................................................

 (...............................................................) (........................................................................)

 ..................................................... อธิการบดี สถาบันเทคโนโลยีพระจอมเกล้าเจ้าคุณทหารลาดกระบัง

 ............................................................. .................................................................

 (.....................................................) (……………………………………..………)

 ................................................... ……………………………………………

พยาน พยาน

**หมายเหตุ : เนื้อหาสามารถเปลี่ยนแปลงได้ตามความเหมาะสม ยกเว้น ขอให้คงในข้อ 3 - 8**